D'acord amb el Marc Estratègic Nacional de Referència d'Espanya i amb l'Acord Estratègic per a la Internacionalització, la Qualitat de l'Ocupació i la Competitivitat de l'Economia Catalana 2008-2011, en l'objectiu de competitivitat regional i ocupació el Programa Operatiu constava dels 5 eixos prioritaris següents:
Les línies estratègiques d'aquest Programa Operatiu, que es va aprovar per la decisió de la Comissió Europea C(2007)6726, de 18 de desembre de 2007:
Comissió Europea: responsable últim de l'administració de l'FSE.
Adopta de comú acord amb l'Estat membre les estratègies i prioritats de la programació, la participació financera comunitària i les disposicions que siguin necessàries.
Autoritat de gestió: autoritat pública, nacional, regional o local o un organisme públic o privat designat per l'Estat membre per gestionar el Programa Operatiu.
L'Estat Espanyol va designar com a Autoritat de Gestió del Programa Operatiu FSE el Ministeri d'Ocupació i Seguretat Social, a través de la Unitat Administradora del Fons Social Europeu (UAFSE), centre dependent de la Secretaria General d'Ocupació.
Autoritat de certificació: 'autoritat o organisme públic, nacional, regional o local designat per l'Estat membre amb la finalitat de certificar les declaracions de despeses i les sol·licituds de pagament i trametre-les a la Comissió; així mateix és l'organisme designat per l'Estat per a la recepció dels pagaments efectuats per la Comissió i el responsable d'ordenar els pagaments als beneficiaris.
L'Estat va designar com a Autoritat de Certificació del Programa Operatiu FSE 2007-2013 la Unitat de Certificació de la Unitat Administradora del Fons Social Europeu (UAFSE)
Organisme intermedi: L'estat membre pot designar Organismes Intermedis perquè realitzin tasques de l'Autoritat de Gestió o de l'Autoritat de Certificació sota la responsabilitat d'aquestes.
D'acord amb aquesta potestat, el 12 de novembre de 2008 es va signar l'acord pel qual es regulaven les competències de l'Autoritat de Gestió que serien desenvolupades pel Govern de la Generalitat de Catalunya, encomanant determinades funcions al Servei d'Ocupació de Catalunya, que va ser designat Organisme Intermedi del Programa Operatiu Regional FSE a Catalunya pel període 2007-2013.
Comitè de seguiment: El Comitè de Seguiment ha d'assegurar l'eficàcia i qualitat de l'execució del Programa Operatiu.
L'Estat decideix la composició del Comitè, de comú acord amb l'Autoritat de Gestió i el Servei d'Ocupació de Catalunya.
A Catalunya va estar presidit, conjuntament, per la Unitat Administradora del Fons Social Europeu (UAFSE) del Ministeri d'Ocupació i Seguretat Social i pel Servei d'Ocupació de Catalunya del Departament d'Empresa i Ocupació.
A més dels membres assenyalats, van formar part del Comitè de Seguiment representants de diversos departaments de la Generalitat de Catalunya, una representació del Fons Europeu de Desenvolupament Regional (FEDER) i els representants dels interlocutors econòmics i socials més representatius.
A títol consultiu van formar part del Comitè una representació de la Comissió i els representants de les dues associacions municipalistes de Catalunya.
També hi va participa com a assessor, una persona representant del Banc Europeu d'Inversions i del Fons Europeu d'Inversions.
Autoritat d'Auditoria: autoritat o organisme públic, nacional, regional o local designat per l'Estat membre per a cada programa operatiu, funcionalment independent de les Autoritats de Gestió i Certificació, responsable de verificar el funcionament efectiu del sistema de gestió i control.
L'Autoritat d'Auditoria del Programa Operatiu de l'FSE 2007-2013 a Catalunya va ser la Intervenció General de la Generalitat de Catalunya.
Organismes col·laboradors de l'Organisme intermedi: Es constitueixen com a figura de suport a la gestió de l'Organisme Intermedi, segons l'acord pel qual es van regular les competències de l'Autoritat de Gestió que serien desenvolupades pel Govern de Catalunya.
El Servei d'Ocupació de Catalunya, per al desenvolupament d'aquestes funcions, en aquest període, va comptar amb el Departament d'Empresa i Ocupació com a organisme col·laborador, en virtut del protocol de delegació de funcions entre el SOC i aquest Departament.
Tanmateix, el SOC es va reservar la possibilitat d'ampliar els organismes col·laboradors i/o els òrgans gestors que aquests designessin i la modificació dels protocols corresponents.
Òrgans gestors: òrgans responsables de la planificació i els impulsors de les actuacions que contribueixen a assolir els objectius del programa operatiu.
Les seves funcions abasten des de la fase de llançament de les convocatòries fins al tancament final dels expedients i la instrucció dels recursos administratius corresponents, incloent-hi la recepció i valoració de les sol·licituds, l'atorgament dels ajuts, el seguiment i l'assistència tècnica de les actuacions i la justificació econòmica dels ajuts.
També són els responsables de recopilar els indicadors necessaris per mesurar l'impacte de les polítiques planificades.
Entitats beneficiàries del PO FSE Catalunya
Entitats beneficiàries a la resta de comunitats autònomes
Informe final d'execució 2007-2013